**OBISKI GOZDA**

Obisk gozda je del doživljajske pedagogike in nam omogoča, da gozd začutimo, ga vidimo, poslušamo, tipamo, vonjamo in tudi okušamo. Doživimo ga z vsem čutili; tako se preko igre in drugih izkušenj o gozdu otroci lahko veliko naučijo (pa ne samo oni, tudi mi!).

**Zakaj v gozd?**

Ker bo tam vsak otrok našel za sebe nekaj, kar mu bo ustrezalo. Gozd je kraj, ki je primeren za vse otroke ne glede na njihov značaj, temperament, navade, predznanje ...Gozd je za otroke prostor nabiranja življenjskih modrosti:

* je kraj pridobivanja izkušenj,
* je kraj za doživljanje ,
* je kraj za učenje.

**Z obiskom gozda** poleg znanja spodbujamo ustvarjalnost, kritično mišljenje, odpornost, radovednost, humor, vzdržljivost, samozavest, samodisciplino, empatijo, tovarištvo, pogum, čudenje, spontanost, iznajdljivost, občutek za lepo ...

Gozd obnovi pozornost, zmanjšuje jezo, stres in duševno utrujenost, okrepi pozitivno razpoloženje, duševno zdravje in dobro počutje, omogoča sprostitev, spodbuja čute.

**Zelena barva gozda** deluje harmonično, pomirjujoče, umirja srčni utrip, odpočije utrujene oči, zmanjšuje napetost v telesu, daje energijo.

**Zakaj se otroci v gozdu počutijo dobro?-**daje jim občutek svobode,-v gozdu so na svežem zraku,-gozd jim omogoča pristne in realne izkušnje,-specialni pedagogi **gibanje v gozdu** ocenjujejo kot enega najboljših za vzpostavljanje in krepitev možganskih povezav,-v gozdu je zabavno,-v gozdu z lahkoto najdejo prijatelje,se ne kregajo in sodelujejo drug z drugim,-v gozdu lahko raziskujejo in preizkušajo lastne meje,-ustvarjajo z naravnim materialom,-zaradi številnih opravljenih izzivov so dobrovoljni –njihova pozitivna samopodoba ter samozaupanje se krepi.

